CELEX: 31992D0123
Language: el
Date: 1992-01-10 00:00:00
Title: 92/123/ΕΟΚ : Απόφαση της Επιτροπής της 10ης Ιανουαρίου 1992 σχετικά με τις υγειονομικές προϋποθέσεις και την κτηνιατρική πιστοποίηση για την εισαγωγή σπέρματος βοοειδών από την Πολωνία

Avis juridique important

|

31992D0123

92/123/ΕΟΚ : Απόφαση της Επιτροπής της 10ης Ιανουαρίου 1992 σχετικά με τις υγειονομικές προϋποθέσεις και την κτηνιατρική πιστοποίηση για την εισαγωγή σπέρματος βοοειδών από την Πολωνία  

Επίσημη Εφημερίδα αριθ. L 048 της 22/02/1992 σ. 0001 - 0009 Φινλανδική ειδική έκδοση: Κεφάλαιο 3 τόμος 41 σ. 0017  Σουηδική ειδική έκδοση: Κεφάλαιο 3 τόμος 41 σ. 0017 

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιανουαρίου 1992 σχετικά με τις υγειονομικές προϋποθέσεις και την κτηνιατρική πιστοποίηση για την εισαγωγή σπέρματος βοοειδών από την Πολωνία ( 92/123/ΕΟΚ )Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1 ) , όπως τροποποιήθηκε τελευταία από την  οδηγία 90/425/ΕΟΚ(2 ) , και ιδίως τα άρθρα 10 και 11,  Εκτιμώντας :  ότι η Πολωνία περιλαμβάνεται στον καταρτισθέντα, με την απόφαση 90/14/ΕΟΚ της Επιτροπής(3 ) , κατάλογο των τρίτων χωρών από τις οποίες τα κράτη μέλη επιτρέπουν την εισαγωγή σπέρματος βοοειδών  ότι η υγειονομική κατάσταση των ζώων στην Πολωνία εμφανίζεται να είναι ικανοποιητική και ελεγχόμενη από καλά δομημένες και οργανωμένες κτηνιατρικές υπηρεσίες όσον αφορά τις ασθένειες που δύνανται να μεταδοθούν μέσω του σπέρματος  ότι οι αρμόδιες κτηνιατρικές αρχές της Πολωνίας έχουν διαβεβαιώσει ότι η Πολωνία είναι επί δώδεκα τουλάχιστον μήνες απαλλαγμένη από την πανώλη των βοοειδών, τον αφθώδη πυρετό και τη μεταδοτική πλευροπνευμονία και τον καταρροϊκό πυρετό των βοοειδών και  ότι κανένας εμβολιασμός δεν έχει διεξαχθεί κατά των ασθενειών αυτών εκτός απο τον εμβολιασμό κατά του αφθώδους πυρετού κατά τη διάρκεια αυτής της περιόδου  ότι οι αρμόδιες κτηνιατριακές αρχές της Πολωνίας έχουν αναλάβει την υποχρέωση να κοινοποιούν στην Επιτροπή των Ευρωπαϊκών Κοινοτήτων και στα κράτη μέλη με τηλετυπικό σήμα ή τηλεαντίγραφο, εντός 24 ωρών, την επιβεβαίωση κρούσματος οποιασδήποτε από τις  προαναφερθείσες ασθένειες ή οποιαδήποτε αλλαγή στην πολιτική εμβολιασμού κατά οποιασδήποτε από τις εν λόγω ασθένειες, ή, σε σύντομο χρονικό διάστημα, τις τυχόν προτεινόμενες αλλαγές των κανόνων εισαγωγής στην Πολωνία, σχετικά με τα ζώα εκτροφής ή σπέρμα  ή έμβρυα των εν λόγω ζώων  ότι οι αρμόδιες κτηνιατρικές αρχές της Πολωνίας έχουν παράσχει εγγυήσεις υγειονομικού ελέγχου, σχετικά με τη φυματίωση και τη βρουκέλλωση των βοοειδών, ισοδύναμες με εκείνες που παρέχονται εντός της Κοινότητας  ότι οι αρμόδιες κτηνιατρικές αρχές της Πολωνίας έχουν αναλάβει την υποχρέωση να επιβλέπουν επίσημα την έκδοση των πιστοποιητικών που προβλέπονται στην παρούσα απόφαση και να εξασφαλίζουν ότι όλα τα σχετικά πιστοποιητικά, οι παρεκκλίσεις και τα  εργαστηριακά ευρήματα στα οποία ενδέχεται να έχει βασιστεί η πιστοποίηση, θα φυλάσσονται σε επίσημο φάκελο επί δώδεκα τουλάχιστον μήνες από την ημερομηνία αποστολής του σπέρματος που αναφέρονται  ότι οι αρμόδιες κτηνιατρικές αρχές της Πολωνίας έχουν αναλάβει την επίσημη έγκριση κέντρων συλλογής σπέρματος για την εξαγωγή σπέρματος βοοειδών στην Ευρωπαϊκή Οικονομική Κοινότητα όπως απαιτείται από το άρθρο 9 της οδηγίας 88/407/ΕΟΚ  ότι οι όροι υγειονομικές προϋποθέσεις και η κτηνιατρική πιστοποίηση πρέπει να προσαρμοστούν σύμφωνα με την υγειονομική κατάσταση των ζώων στην ενδιαφερόμενη τρίτη χώρα  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  1 .  Ένα κράτος μέλος που δεν εφαρμόζει εμβολιασμό κατά του αφθώδους πυρετού επιτρέπει την εισόδο στο έδαφός του σπέρματος βοοειδών που συλλέγεται από ταύρους σε ένα εγκεκριμένο κέντρο όπου δεν υπάρχουν ταύροι οι οποίοι εμβολιάσθηκαν κατά της  ασθένειας αυτής ή από ταύρους σε ένα εγκεκριμένο κέντρο όπου όλοι οι ταύροι έχουν εβολιασθεί κατά της ασθένειας αυτής σύμφωνα με τις διατάξεις του παραρτήματος Γ παράγραφος 1 της οδηγίας 88/407 /ΕΟΚ, αλλά, στην τελευταία αυτή περίπτωση, το κράτος μέλος  μπορεί να απαιτήσει το 10 % κατ' ανώτατο όριο κάθε συλλογής, με ένα ελάχιστο πέντε ατομικών δοχείων ( τριχοειδών σωλήνων ), να υποστεί, με αρνητικό αποτέλεσμα, εξέταση απομονώσεως του ιού του αφθώδους πυρετού που πραγματοποιείται σε εργαστήριο που  ορίζεται από το κράτος μέλος εισαγωγής .  2 .  Τα κράτη μέλη επιτρέπουν την εισαγωγή από την Πολωνία σπέρματος βοοειδών που πληροί τους όρους που αναφέρονται στο πιστοποιητικό του παραρτήματος Ι Α και, ανάλογα με την περίπτωση, στο πιστοποιητικό του παραρτήματος Ι Β της παρούσας απόφασης .  Άρθρο 2  Η παρούσα απόφαση αρχίζει να ισχύει τη δέκατη τέταρτη ημέρα από την κοινοποίησή της στα κράτη μέλη .  Άρθρο 3  Η παρούσα οδηγία θα επανεξεταστεί έχοντας υπόψη κάθε σχετική τροπολογία που θα γίνει στην οδηγία 88 /407/ΕΟΚ .  Άρθρο 4  Η παρούσα απόφαση απευθύνεται στα κράτη μέλη .  Βρυξέλλες, 10 Ιανουαρίου 1992 .  Για την Επιτροπή Ray MAC SHARRY Μέλος της Επιτροπής    ( 1 ) ΕΕ αριθ . L 194, της 22 . 7 . 1988, σ . 10 .  ( 2 ) ΕΕ αριθ . L 224, της 18 . 8 . 1990, σ . 29 .  ( 3 ) ΕΕ αριθ . L 8, της 11 . 1 . 1990, σ . 71 .    ΠΑΡΑΡΤΗΜΑ I A   ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ για την εισαγωγή σπέρματος βοοειδών από την Πολωνία  Πιστοποιητικό αριθ .: .  Χώρα συλλογής : Πολωνία Αρμόδια αρχή : Υπουργείο Γεωργίας Ι . Ταυτοποίηση του σπέρματος :   Κωδικός αναγνώρισης κέντρου : .  Αριθμός εγκρίσεως κέντρου : .  Όνομα δότηΦυλήΚώδικας αναγνώρισηςΗμερομηνία γέννησηςΗμερομηνία συλλογήςΑριθμός δόσεωνΜη χρησιμοποιούμενα δεδομένα διαγράφονται . Το πιστοποιητικό αυτό ισχύει μόνο για σπέρμα συλλεχθέν σε ένα μόνο εγκεκριμένο κέντρο συλλογής .  Στοιχεία σφραγίδας δοχείου μεταφοράς : .   ΙΙ . Προέλευση του σπέρματος :   Διεύθυνση κέντρου συλλογής σπέρματος : .  .   ΙΙΙ . Προορισμός του σπέρματος :   Το σπέρμα θα σταλεί από : .  ( τόπος σφράγισης και φόρτωσης ) στ :   .  ( χώρα και τόπος προορισμού ) με :   .  ( μέσα/προσδιορισμός μεταφοράς ) Όνομα και διεύθυνση του αποστολέα : .  .  Όνομα και διεύθυνση του παραλήπτη : .  .   IV . Πληροφορίες όσον αφορά τον υγειονομικό τομέα :  Ο υπογεγραμμένος επίσημος κτηνίατρος πιστοποιώ ότι :  1 . η Πολωνία είναι απαλλαγμένη, κατά την περίοδο που αρχίζει τουλάχιστον δώδεκα μήνες πριν από την πρώτη συλλογή του σπέρματος που περιγράφεται ανωτέρω και τελειώνει 30 ημέρες μετά την τελική συλλογή τέτοιου σπέρματος, από πανώλη των κατοικιδίων ( πανώλη  βοοειδών ).  2 . το εγκεκριμένο κέντρο συλλογής σπέρματος στο οποίο το ανωτέρω περιγραφόμενο σπέρμα συλλέχθηκε :  α ) έχει εγκριθεί, με βάση το γεγονός ότι πληροί όλες τις διατάξεις της παρούσας παραγράφου, από την αρμόδια κτηνιατρική αρχή της Πολωνίας για την εξαγωγή σπέρματος βοοειδών στην Ευρωπαϊκή Κοινότητα  β ) βρίσκεται στο κέντρο ενός κύκλου ακτίνας 50 χιλιομέτρων μέσα στον οποίο, κατά μία περίοδο που αρχίζει τουλάχιστον τρεις μήνες πριν από την πρώτη συλλογή του σπέρματος που περιγράφεται ανωτέρω και τελειώνει 30 ημέρες μετά την τελική συλλογή τέτοιου  σπέρματος, δεν υπήρχε κανένα κρούσμα αφθώδους πυρετού, μεταδοτικής πλευροπνευμονίας βοοειδών ή φυσαλιδώδους στοματίτιδας  γ ) είναι απαλλαγμένο, κατά την περίοδο που αρχίζει τουλάχιστον τρεις μήνες πριν τη πρώτη συλλογή του σπέρματος που περιγράφεται ανωτέρω και τελειώνει 30 ημέρες μετά την τελική συλλογή τέτοιου σπέρματος, από ασθένεια του αφθώδους πυρετού και βρουκέλλωση   δ ) είναι απαλλαγμένο, κατά τη διάρκεια της περιόδου που αρχίζει τουλάχιστον 30 ημέρες πριν την πρώτη συλλογή του σπέρματος που περιγράφεται ανωτέρω και τελειώνει 30 ημέρες μετά την τελική συλλογή τετοιου σπέρματος, από λύσσα, άνθρακα, φυματίωση,  ενζωοτική λεύκωση των βοοειδών, ή οποιαδήποτε ένδειξη μόλυνσης με Trichomonas foetus, Campylobacter foetus, Leptospira canicola, Leptospira pomona, Leptospira grippotyphosa, Leptospira hardjo ή Leptospira icterohaemorrhagica  ε ) επιθεωρείται από επίσημο κτηνίατρο τουλάχιστον δύο φορές το χρόνο οπότε εξετάζονται και αξιολογούνται όλα τα ζητήματα που σχετίζονται με τους όρους που δηλώνονται στο παρόν πιστοποιητικό  ζ ) είναι υπό τη μόνιμη εποπτεία ενός κτηνίατρου του κέντρου κατά τρόπο που αυτό επιθεωρείται, έτσι ώστε :    i ) τα ζώα γίνονται δεκτά μόνο με τη σαφή άδεια του κτηνίατρου του κέντρου, ενώ όλες οι μετακινήσεις των ζώων, από και προς το κέντρο, καταγράφονται,   ii ) διατηρείται ένα αρχείο για τη φυλή, την ημερομηνία γέννησης, την ταυτότητα και το ιστορικό υγείας κάθε βοοειδούς στο κέντρο και για όλες τις δοκιμασίες διάγνωσης και τα αποτελέσματά τους, όλες τις θεραπευτικές αγωγές και όλους τους εμβολιασμούς που  διεξάγονται σε ζώα του κέντρου,  iii ) απαγορεύεται η είσοδος μη εξουσιοδοτημένων προσώπων και απαιτείται η συμμόρφωση των εξουσιοδοτημένων επισκεπτών, με τους όρους που έχουν καθορισθεί από τον κτηνίατρο του κέντρου,  iv ) προσλαμβάνεται μόνο τεχνικά ικανό προσωπικό, κατάλληλα εκπαιδευμένο σε διαδικασίες απολύμανσης και υγιειονομικές τεχνικές σχετικές με τον έλεγχο της διάδοσης ασθενειών  η ) περιέχει μόνο βοοειδή ενώ τα άλλα κατοικίδια ζώα τα εντελώς απαραίτητα για την κανονική λειτουργία του κέντρου, μπορεί να γίνουν δεκτά εφόσον δεν παρουσιάζουν κανένα κίνδυνο μόλυνσης για τα βοοειδή και πληρούν τους όρους που έχουν καθορισθεί από τον  κτηνίατρο του κέντρου  θ ) είναι κατά τέτοιο τρόπο δομημένο ώστε :    i ) διαθέτει χώρους διαβίωσης ζώων φυσικά απομονωμένους από τις αίθουσες επεξεργασίας και διατήρησης σπέρματος, οι οποίες είναι φυσικά απομονωμένες μεταξύ τους,   ii ) διαθέτει μονάδα απομόνωσης για τα ασθενή ζώα,  iii ) διαθέτει μονάδα συλλογής σπέρματος η οποία έχει χωριστή αίθουσα για τον καθαρισμό και την απολύμανση ή την αποστείρωση του εξοπλισμού,  iv ) διαθέτει αίθουσα επεξεργασίας του σπέρματος και αίθουσα συλλογής σπέρματος ( που δεν χρειάζεται να βρίσκονται στο ίδιο μέρος ),   v ) προλαμβάνεται η επαφή με κατοικίδια του εξωτερικού χώρου,  vi ) ολόκληρο το κέντρο μπορεί αμέσως να καθαριστεί και να απολυμανθεί,  υπό τον όρο ότι, εφόσον οι ανωτέρω όροι πληρούνται, ένα εγκεκριμένο κέντρο συλλογής σπέρματος μπορεί να μοιράζεται μια τοποθεσία με ένα ή περισσότερα άλλα κέντρα συλλογής σπέρματος .  3 . οι ταύροι και οι αγελάδες που προκαλούν τους ταύρους που υπάρχουν στο εγκεκριμένο κέντρο συλλογής σπέρματος κατά την περιόδο συλλογής και διατήρησης του σπέρματος που περιγράφεται ανωτέρω :  α ) ήταν στο εγκεκριμένο κέντρο συλλογής σπέρματος από, και συνεχώς έκτοτε, την 1η Ιανουαρίου 1991, και έχουν υποστεί από την άφιξή τους όλες τις δοκιμασίες που περιγράφονται στο στοιχείο δ ) κατωτέρω, με αρνητικό αποτελέσμα, στη δοκιμασία της  πολυσματικής διάρροιας όπως περιγράφεται στο στοιχείο γ ) σημείο iv ) και στη δοκιμασία της τριχομονίασης όπως περιγράφεται στο στοιχείο γ ) σημείο v ) κατωτέρω ή β ) μεταφέρθηκαν από ένα εγκεκριμένο κέντρο συλλογής σπέρματος χωρίς να έρθουν σε επαφή με ζώα κατωτέρας υγειονομικής κατάστασης και, όπου ήταν εφαρμόσιμο, με μεταφορικό μέσο που καθαρίστηκε και απολυμάνθηκε πλήρως πριν τη χρήση ή γ ) έγιναν δεκτά, με την ευθύνη του κτηνίατρου του κέντρου και χωρίς να εμφανίζουν κλινικά συμπτώματα ασθένειας :    i ) έχοντας προέλθει από αγέλες που είχαν πιστοποιηθεί σαν απηλλαγμένες φυματίωσης σύμφωνα με το εθνικό πρόγραμμα της Πολωνίας για την εξάλειψη της φυματιώσης και χωρίς να έχουν παραμείνει καθόλου σε αγέλες κατώτερης υγειονομικής κατάστασης,   ii ) έχοντας προέλθει από αγέλες που είχαν πιστοποιηθεί σαν απαλλαγμένες βρουκέλλωσης σύμφωνα με το εθνικό πρόγραμμα της Πολωνίας για την εξάλειψη της βρουκέλλωσης και χωρίς να έχουν παραμείνει καθόλου σε αγέλες κατώτερης υγειονομικής κατάστασης,  iii ) έχοντας :  - προέλθει από αγέλες απαλλαγμένες επί τουλάχιστον τρία χρόνια από κάθε σύμπτωμα ενζωοτικής λεύκωσης βοοειδών ή - γεννηθεί από αγελάδες που υπεβλήθησαν, εντός 30 ημερών πριν την είσοδο των ιών τους στην επίσημα εγκεκριμένη μονάδα απομόνωσης, σε ένα ορολογικό έλεγχο για ενζωοτική λεύκωση των βοοειδών, σύμφωνα με τη διαδικασία του παραρτήματος Z της οδηγίας  64/432/ΕΟΚ του Συμβουλίου, με αρνητικό αποτέλεσμα ή - έχουν υποβληθεί -εντός 30 ημερών από την είσοδό τους στην επίσημα εγκεκριμένη εγκατάσταση απομόνωσης ή αφού έχουν φτάσει σε ηλικία δύο ετών, λαμβανομένης υπόψη της μεγαλύτερης προθεσμίας που αντιστοιχεί σε μία από τις προαναφερθείσες περιπτώσεις - σε  ορολογική δοκιμασία για την ανίχνευση της ενζωοτικής λεύκωσης των βοοειδών, σύμφωνα με τη διαδικασία του παραρτήματος Z της οδηγίας 64/432/ΕΟΚ, με αρνητικό αποτέλεσμα,  iv ) έχοντας υποβληθεί, εντός 30 ημερών πριν την είσοδο στην εγκεκριμένη μονάδα απομόνωσης, στις ακόλουθες δοκιμασίες με αρνητικό αποτέλεσμα σε κάθε περίπτωση :  - επίσημη δοκιμασία φυματίνης,  - επίσημη δοκιμασία οροσυγκόλλησης για βρουκέλλωση που είναι αρνητική σε λιγότερες από 30 ΔΜ συγκόλλησης ανά χιλιοστόλιτρο και συμπληρωματική δοκιμασία ακινητοποίησης που δείχνει μία μέτρηση βρουκέλλας μικρότερη από 20 μονάδες ΕΟΚ ανά χιλιοστόλιτρο ( 20  μονάδες ICFT ),  - ορολογική δοκιμασία για ενζωοτική λεύκωση βοοειδών, σύμφωνα με τη διαδικασία που καθορίστηκε στο παράρτημα Z της οδηγίας 64/432/ΕΟΚ,  - δοκιμασία αδρανοποίησης ορού ή δοκιμασία ELISA για τη μολυσματική τραχεΐτιδα βοοειδών/μολυσματική φλυκταινώδη αιδοιο-κολπίτιδα,  - μία δοκιμασία απομόνωσης ιού για τη μολυσματική διάρροια των βοοειδών σε δείγματα αίματος σε ευπρόσβλητες κυτταρο-καλλιέργειες διαδοχικά εκτεθειμένες σε δοκιμή φθοριζόντων αντισωμάτων ή μία δοκιμή ανοσοϋπεροξειδάσης, εφόσον, αν κατά την είσοδό του  κάποιος ταύρος ήταν νεώτερος από έξι μήνες, ο έλεγχος μετατέθηκε μέχρις ότου το ζώο έφτασε την ηλικία αυτή,  με την εξασφάλιση ότι όλες ή κάποιες από τις ανωτέρω δοκιμασίες μπορεί να πραγματοποιήθηκαν όταν τα ζώα ευρίσκονταν στην επίσημα εγκεκριμένη μονάδα απομόνωσης, εφόσον, αν το αποτέλεσμα κάποιας δοκιμασίας ήταν άλλο από αρνητικό, η περίοδος απομόνωσης των  30 ημερών για τα άλλα ζώα στη μονάδα απομόνωσης δεν θεωρήθηκε να έχει αρχίσει παρά αφού το συγκεκριμένο ζώο απομακρύνθηκε από τη μονάδα και, ενδεχομένως, αποκαταστάθηκε η σχετική με τη φυματίωση ή τη βρουκέλλωση υγειονομική κατάσταση της μονάδας,  v ) έχοντας διανύσει, μετά από την ολοκλήρωση των περιγραφόμενων στο σημείο iv ) δοκιμασιών προ της απομόνωσης, μια περίοδο τουλάχιστον 30 ημερών σε μία επίσημα εγκεκριμένη μονάδα απομόνωσης η οποία, κατά την ημερομηνία εισόδου τους, βρισκόταν στο κέντρο  ενός κύκλου ακτίνας 10 χιλιομέτρων στον οποίο δεν υπήρχε κανένα κρούσμα αφθώδους πυρετού, πανώλους κατοικιδίων ( πανώλης βοοειδών ), μεταδοτικής πλευροπνευμονίας βοοειδών ή φυσαλιδώδους στοματίτιδας επί 30 τουλάχιστον ημέρες, ενώ η εγκατάσταση θα πρέπει  να είναι απαλλαγμένη επί τουλάχιστον τρεις μήνες από την ασθένεια του αφθώδους πυρετού και τη βρουκέλλωση και επί τουλάχιστον 30 ημέρες από λύσσα, άνθρακα, φυματίωση και ενζωοτική λεύκωση βοοειδών και το οποίο να υποβλήθηκε στους ακόλουθους ελέγχους με  αρνητικό αποτέλεσμα σε κάθε περίπτωση :  - μία επίσημη δοκιμασία οροσυγκόλλησης για βρουκέλλωση που είναι αρνητική σε λιγότερο από 30 ΔΜ συγκόλλησης ανά χιλιοστόλιτρο και συμπληρωματική δοκιμασία ακινητοποίησης που δείχνει μία μέτρηση βρουκέλλας μικρότερη από 20 μονάδες ΕΟΚ ανά χιλιοστόλιτρο  ( 20 μονάδες ICFT ),  - είτε μία δοκιμή ανοσοφθορισμού ή μια δοκιμή καλλιέργειας για Campylobacter foetus σε δείγμα επιδερμικού υλικού ή εκπλύματα τεχνητού κόλπου, ή, στην περίπτωση θυλυκών ζώων δοκιμή οροσυγκόλλησης του κολπικού επιθηλίου,  - μία μικροσκοπική εξέταση και μία δοκιμή καλλιέργειας για Trichomonas foetus σε δείγμα επιδερμικού υλικού ή εκπλύματα τεχνητού κόλπου, ή, στην περίπτωση θηλυκών ζώων δοκιμή οροσυγκόλλησης του κολπικού επιθηλίου,  - μία δοκιμή αδρανοποίησης ορού ή δοκιμή ELISA για την ανίχνευση αντισωμάτων στον ιό της μολυσματικής ρινο-τραχεΐτιδας/μολυσματικής φλυκταινώδους αιδοιοκολπίτιδας,  εφόσον το αποτέλεσμα κάποιου ελέγχου ήταν άλλο από αρνητικό η περίοδος απομόνωσης των  30 ημερών για τα λοιπά ζώα δεν θεωρήθηκε ότι έχει αρχίσει παρά αφού το συγκεκριμένο ζώο απομακρύνθηκε από τη μονάδα, και έχει αποκατασταθεί η σχετική με τη  βρουκέλλωση υγειονομική κατάσταση της μονάδας,  και κατά την οποία υποβλήθηκαν σε αγωγή κατά της λεπτοσπείρωσης με ένεση σε δύο ξεχωριστές δόσεις, σε διάστημα 14 ημερών, ή στρεπτομυκίνης ή διυδροστρεπτομυκίνης, ή ένα μείγμα αυτών, σε αναλογία 25 mg ανά kg ζώντος βάρους  δ ) υποβλήθηκαν τουλάχιστον μία φορά το χρόνο στις ακόλουθες δοκιμασίες με αρνητικό αποτέλεσμα σε κάθε περίπτωση :    i ) επίσημη δοκιμασία φυματίνης,   ii ) επίσημη δοκιμασία οροσυγκόλλησης για βρουκέλλωση που είναι αρνητική σε λιγότερο από 30 ΔΜ συγκόλλησης ανά χιλιοστόλιτρο και συμπληρωματική δοκιμασία ακινητοποίησης που δείχνει μία μέτρηση βρουκέλλας μικρότερη από 20 μονάδες ΕΟΚ ανά χιλιοστόλιτρο  ( 20 μονάδες ICTF ),  iii ) ορολογική δοκιμασία για ενζωοτική λεύκωση βοοειδών, σύμφωνα με τη διαδικασία που καθορίζεται στο παράρτημα Z της οδηγίας 64/432/ΕΟΚ,   iv ) δοκιμασία αδρανοποίησης ορού ή δοκιμή ELISA για μολυσματική ρινο-τραχεΐτιδα των βοοειδών/μολυσματική φλυκταινώδη αιδοιο-κολπίτιδα, εφόσον, σε σχέση με σπέρμα αν έχει συλλεχθεί πριν τις 31 Δεκεμβρίου 1992 και όπου η αρμόδια αρχή του εισάγοντος  κράτους μέλους έχει έτσι γραπτά υποδείξει, το σπέρμα ταύρων θετικών σε οποιαδήποτε από αυτές τις δοκιμές μπορεί να γίνει δεκτό εφόσον μία δοκιμή απομόνωσης ιού ή επιμόλυνσης ζώου για το ανωτέρω σύμπλεγμα ασθενειών έχει εκτελεσθεί στο εν λόγω σπέρμα με  αρνητικό αποτέλεσμα, στην τελευταία αυτή περίπτωση η δοκιμή να έχει πραγματοποιηθεί στο .............. στο .............. εργαστήριο,    v ) είτε δοκιμή ανοσοφθορισμού ή δοκιμή καλλιέργειας για Campylobacter foetus σε ένα δείγμα επιδερμικού υλικού ή εκπλύματα τεχνητού κόλπου, ενώ δεν απαιτείται η σχετική δοκιμή στην περίπτωση ζώων που δεν χρησιμοποιούνται για την παραγωγή σπέρματος, υπό  τον όρο ότι η εν λόγω δοκιμή διεξάγεται πριν από την επανάληψη της παραγωγής σπέρματος,   vi ) ένας ορολογικός έλεγχος για τους ορότυπους canicola, pomona, grippotyphosa, hardjo και icterohaemorragica της Leptospira,  ότι οι ανωτέρω έλεγχοι ( με εξαίρεση τη δοκιμασία φυματίνης ) να έχουν πραγματοποιηθεί σε ένα εργαστήριο εγκεκριμένο για το σκοπό από την αρμόδια κτηνιατρική αρχή της Πολωνίας  4 . το σπέρμα που περιγράφεται ανωτέρω :  α ) έχει συλλεχθεί, χωρίς τη χρήση τεχνικών ηλεκτρικής εσπερμάτωσης ή ηλεκτρικής διέργερσης, από ταύρους σε ένα εγκεκριμένο κέντρο συλλογής σπέρματος,    i ) οι οποίοι βρίσκονται συνεχώς στην επικράτεια της Πολωνίας για μία περίοδο που αρχίζει τουλάχιστον έξι μήνες πριν την πρώτη συλλογή του σπέρματος που περιγράφεται ανωτέρω και τελειώνει κατά την ημερομηνία της μεταφοράς του,   ii ) οι οποίοι, διαφορετικά από ότι προβλέπεται σε γραπτή παρέκκλιση, όπως, περιγράφεται στο σημείο 3 στοιχείο δ ) σημείο iv ) ανωτέρω, δεν έχουν παρουσιάσει θετικό αποτέλεσμα σε οποιανδήποτε από τις δοκιμασίες που αναφέρονται στο παρόν πιστοποιητικό,  iii ) οι οποίοι δεν χρησιμοποιήθηκαν, κατά τη διάρκεια παραμονής τους στο εγκεκριμένο κέντρο συλλογής σπέρματος, για φυσική εργασία,   iv ) οι οποίοι παρέμειναν στο εγκεκριμένο κέντρο συλλογής σπέρματος για μία συνεχή περίοδο τουλάχιστον 30 ημερών αμέσως πριν από τη συλλογή του σπέρματος,    v ) οι οποίοι δεν παρουσίασαν κανένα κλινικό σύμπτωμα ασθένειας,   vi ) - που βρίσκονται σε εγκεκριμένο κέντρο συλλογής σπέρματος στο οποίο κανένα ζώο δεν εμβολιάσθηκε κατά του αφθώδους πυρετού (*) ή - που βρίσκονται σε εγκεκριμένο κέντρο συλλογής σπέρματος στο οποίο όλα τα ευαίσθητα στον αφθώδη πυρετό ζώα έχουν προστατευθεί από την ασθένεια αυτή σύμφωνα με τις διατάξεις του σημείου 1 στοιχείο β ) σημείο ii ) του παραρτήματος Γ της οδηγίας 88/407/ΕΟΚ  (*)  β ) έχει υποστεί επεξεργασία σε εγκεκριμένο κέντρο συλλογής σπέρματος :    i ) στο οποίο, κατά τη διάρκεια της συλλογής του σπέρματος που περιγράφεται ανωτέρω, κανένα άλλο σπέρμα δεν έτυχε επεξεργασίας εκτός από σπέρμα ταύρων στα εγκεκριμένα κέντρα ή σπέρμα ταύρων της ίδιας υγειονομικής κατάστασης με ταύρους των εγκεκριμένων  κέντρων, εφόσον στην τελευταία περίπτωση, η εν λόγω επεξεργασία έλαβε μέρος με ξεχωριστό εξοπλισμό και σε διαφορετικούς χρόνους σε σχέση με την επεξεργασία σπέρματος από εγκεκριμένα κέντρα και η μονάδα επεξεργασίας ήταν εντελώς καθαρισμένη και  απολυμασμένη πριν να ξαναχρησιμοποιηθεί για την επεξεργασία σπέρματος ταύρων στα εγκεκριμένα κέντρα,   ii ) με όρους αυστηρότατης υγιεινής, όλα τα εργαλεία και ο εξοπλισμός που έρχονται σε επαφή με τους δωρητές ταύρους να έχουν σωστά απολυμανθεί ή αποστειρωθεί, με κατάλληλο τρόπο, πριν τη χρήση,  iii ) χρησιμοποιώντας προσθετικά, αραιωτικά ή άλλους τροποποιητές στους οποίους κάθε προϊόν ζωικής προέλευσης έχει ληφθεί από πηγές που δεν παρουσιάζουν κίνδυνο για την υγεία ή οι οποίοι δεν έχουν υποστεί επεξεργασία προ της χρήσεως έτσι ώστε να  προλαμβάνονται οι εν λόγω κίνδυνοι για την υγεία  γ ) προστατεύθηκε με την προσθήκη των ακόλουθων αντιβιοτικών στις προσότητες που ήταν απαραίτητες για να παραχθούν οι ενδεικνυόμενες συγκεντρώσεις στο τελικό αραιωμένο σπέρμα :  όχι λιγότερο από :  - 500 ΔΜ ανά ml στρεπτομυκίνη,  - 500 ΔΜ ανά ml πενικιλλίνη,  - 150 μg ανά ml λινκομυκίνη,  - 300 μg ανά ml σπεκτινομυκίνη,  και αμέσως μετά διατηρήθηκε σε θερμοκρασία όχι μικρότερη από 5 oC ( 41 oF ) για μία περίοδο όχι μικρότερη από 45 λεπτά ή όχι λιγότερο από :  -  50 μg ανά ml τυλοσίνη,  - 250 μg ανά ml γενταμυκίνη,  - 150 μg ανά ml λινκομυκίνη,  - 300 μg ανά ml σπεκτινομυκίνη,  με την επαφή μεταξύ του αντιβιοτικού και του μη αραιωμένου σπέρματος διατηρούμενη επί τρία λεπτά τουλάχιστον στη θερμοκρασία στην οποία αναμείχθηκαν και το σπέρμα και το μη-γλυκερινικό τμήμα του αραιωτικού να διατηρούνται σε μία θερμοκρασία όχι  μικρότερη από 5 oC ( 41 oF ) επί δύο ώρες τουλάχιστον  δ) τοποθετήθηκε σε ατομικά δοχεία ( τριχοειδείς σωλήνες ) που έκαστος των οποίων φέρει ενδείξεις με την ημερομηνία συλλογής, τη φυλή και την ταυτότητα του δωρητή ταύρου και την ταυτότητα του εγκεκριμένου κέντρου συλλογής, εφόσον οι εν λόγω ενδείξεις ή  οποιοδήποτε τμήμα αυτών, μπορεί να τίθενται κωδικοποιημένες και η πλήρης μετάφραση των σχετικών κωδικών να έχει τεθεί στη διάθεση της αρμόδια αρχής του κράτους μέλους εισαγωγής και εφόσον υπάρχει καθαρή αντιστοιχία μεταξύ του σήματος σε κάθε τριχοειδή  σωλήνα και του χαρακτηρισμού που αναφέρεται στο παρόν πιστοποιητικό  ε ) υπέστη απομόνωση του ιού του αφθώδους πυρετού σύμφωνα με τη διάταξη του άρθρου 1 της απόφασης 92/123/ΕΟΚ της Επιτροπής στο εργαστήριο  στ ) αποθηκεύτηκε, σε δοχεία τα οποία έχουν εντελώς καθαριστεί και απολυμανθεί ή αποστειρωθεί, με τον κατάλληλο τρόπο, πριν τη χρήση και χρησιμοποιώντας κρυογενικά μέσα τα οποία δεν έχουν προηγουμένως χρησιμοποιηθεί για κανένα άλλο προϊόν ζωϊκής  προέλευσης, στο εγκεκριμένο κέντρο συλλογής σπέρματος κάτω από την εποπτεία του κτηνίατρου του κέντρου για περίοδο όχι μικρότερη από 30 ημέρες πριν από τη μεταφορά  η ) δεν εξήχθη, μετά την ημερομηνία διεξαγωγής δοκιμασίας σε οποιονδήποτε ταύρο στο κέντρο συλλογής, με θετικό αποτέλεσμα, με εξαίρεση τη δοκιμή για μολυσματική ρινο-τραχεΐτιδας των βοοειδών/μολυσματική φλυκταινώδη αιδοιο-κολπίτιδα όπως προβλέπεται σε  γραπτή παρέκκλιση σύμφωνα με το σημείο 3 στοιχείο δ ) σημείο iv ) ανωτέρω, ή πριν από την αποκατάσταση της υγειονομικής κατάστασης του κέντρου  (*) Να διαγραφεί η περιττή ένδειξη .  θ ) μεταφέρθηκε σε δοχεία τα οποία έχουν εντελώς καθαριστεί και απολυμανθεί ή αποστειρωθεί, με τον κατάλληλο τρόπο, πριν τη χρήση και χρησιμοποιώντας κρυογενικά τα οποία δεν έχουν προηγούμένα χρησιμοποιηθεί για κανένα άλλο προϊόν ζωικής προέλευσης και τα  οποία έχουν σφραγιστεί κάτω από την εποπτεία του επίσημου κτηνίατρου πριν από την αποστολή από το εγκεκριμένο κέντρο συλλογής σπέρματος .  .,  .  ( τόπος ) ( ημερομηνία ) Υπογραφή : .  Ονοματεπώνυμο με κεφαλαία γράμματα : .  Επίσημος τίτλος : .     ΠΑΡΑΡΤΗΜΑ I B   ΣΥΜΠΛΗΡΩΜΑΤΙΚΟ ΠΙΣΤΟΠΟΙΗΤΙΚΟ για τη μεταφορά σπέρματος από έναν περιέκτη σε άλλον με σκοπό την αποστολή του από την Πολωνία στην Ευρωπαϊκή Οικονομική Κοινότητα  Ο υπογεγραμμένος επίσημος κτηνίατρος, πιστοποιώ ότι :  Το σπέρμα το οποίο αφορούν τα πιστοποιητικά και οι σφραγίσεις που αναφέρονται κατωτέρω, μεταφέρθηκαν σε εγκεκριμένο κέντρο συλλογής σπέρματος και με άμεση επίβλεψη, από τους περιέκτες στους οποίους παρελήφθη, με άθικτες τις σφραγίσεις, στον περιέκτη  μέσα στον οποίο πρόκειται να αποσταλεί στην Ευρωπαϊκή Οικονομική Κοινότητα .  Κέντρο προέλευσηςΠιστοποιητικό αριθ.Σφράγιση αριθ.Η μεταφόρτωση πραγματοποιήθηκε στο : .  .  Έγκριση αριθ .: .  Η σφράγιση των εμπορευματοκιβωτίων αποστολής φέρει τα διακριτικά : .  Επισυνάπτονται τα πιστοποιητικά που αφορούν όλη την ποσότητα του σπέρματος του περιέκτη.  .,  .  ( τόπος ) ( ημερομηνία ) Υπογραφή : .  Ονοματεπώνυμο με κεφαλαία γράμματα : .  Επίσημος τίτλος : .